Oύτε καν στο Κορωπί δεν πήγαν οι παίκτες του Παναθηναϊκού!



Όπως μετέδωσε ο Τάσος Νικολογιάννης στον ΣΠΟΡ FM, oι «πράσινοι» έκαναν πράξη την απειλή τους και αποφάσισαν να απέχουν από τη σημερινή, απογευματινή (9/4, 19:00) προπόνηση.



Oυδείς εξ αυτών, λοιπόν, έδωσε το «παρών» στο «Γ. Καλαφάτης», στο οποίο βρέθηκε μόνο το τεχνικό τιμ, που περίμενε λίγη ώρα, για το τυπικό της υπόθεσης, και στη συνέχεια αποχώρησε…



Οι αρχηγοί της ομάδας, σε επικοινωνία, νωρίτερα, με τον Βασίλη Κωνσταντίνου, τού διεμήνυσαν πως, για να επιστρέψουν στις προπονήσεις, θα πρέπει να καταβληθεί σε όλους, Έλληνες και ξένους, και η δόση του Δεκεμβρίου.



Θυμίζουμε, στους «πράσινους» καταβλήθηκε το υπόλοιπο της δόσης Οκτωβρίου την περασμένη εβδομάδα, ενώ υπήρξε δέσμευση πως θα λάμβαναν το 30% του Δεκεμβρίου μόνο οι Έλληνες.



Ωστόσο, οι ποδοσφαιριστές δεν θέλουν να γίνονται τέτοιοι διαχωρισμοί και για αυτόν το λόγο αποφάσισαν να αντιδράσουν.



Μάλιστα, όπως σημείωσε ο Τάσος Νικολογιάννης, οι παίκτες θα απέχουν, πιθανότατα και από την αυριανή (10/4) προπόνηση -με τον Μαρίνο Ουζουνίδη να προσπαθεί να βρει μία λύση…